I-Stay rekur áfram tjaldsvæðið í Sandgerði Undirritaður hefur verið samningur milli Suðurnesjabæjar og I-Stay um að I-Stay haldi áfram rekstri tjaldsvæðisins í Sandgerði . I-Stay hefur undanfarin ár séð um rekstur tjaldsvæðisins og staðið að uppbyggingu svæðisins . Tjaldsvæðið hefur notið mikilla vinsælda , enda er aðstaða þar og þjónusta til fyrirmyndar . Eftir að fyrri samningur um málið rann út , varð að samkomulagi að endurnýja samstarfið og gildir nýr samningur til næstu 10 ára . Jafnframt hefur verið ákveðið að halda áfram uppbyggingu á aðstöðu á tjaldsvæðinu , til að bæta enn frekar þjónustu við ferðafólk . Suðurnesjabær lýsir ánægju með gott samstarf við I-Stay um rekstur tjaldsvæðisins í Sandgerði undanfarin ár og samninginn þar um , sem var endurnýjaður með undirritun Magnúsar Stefánssonar bæjarstjóra og Jónasar Ingasonar fh I-Stay .